Manner

Manner is da Nauman von ana Schoklad- und Keksfabrik in Wean und aa vo ana Markn vo do. Des bekauntaste Produkt vo dera Firma is de legendäre Manner Schnittn (a Schnittn mit Hoslnusskrem). Da Weabespruch dafia haaßt seit ewich Manner mag man eben ("Manner mog ma em").

De Firma haaßt genau Josef Manner & Comp AG, mit Fabrikn in Wean (Hernois, 17. Hieb), Woikasdorf (Nidaestareich) und Perg (Owaestareich). In Perg steht da wödgresste Wafflofn mit ana Togeskapazität vo 49 Tonnen.

De Originäu Manner-Schnittn tauchn 1898 s easchte Moi ois „Neapolitaner Schnitte No. 239“ urkundlich auf. "Neapolitana" haassns deshoib, weu urspringlich wichtige Zuadotn, wie de Hoslniss, de Kokosfettn und des Gaugau-Puiva aus da Nächn vo Neape kumman san.

 Beleg 

 Literatua 

 Kühschelm, Oliver: Manner. „Die Schnitte der Patrioten“ In: Brix, Emil / Bruckmüller, Ernst, Stekl Hannes (Hrsg): Memoria Austriae III – Unternehmer, Firmen, Produkte Verlag für Geschichte und Politik, Wien 2005. S. 97–130. ISBN 3-7028-0419-6

 Im Netz 

 Haamseitn vo Manner

Kategorie:Unternehmen (Wien)
Kategorie:Markenname (Lebensmittel)
Kategorie:Markenname
Kategorie:Lebensmittelhersteller
Kategorie:Perg
Kategorie:Artikel auf Wienerisch